2024 m. lapkričio 13 d. Bendrojo Teismo sprendimas byloje Kargins / Komisija
(Byla T-110/23)1
(Galimybė susipažinti su dokumentais – Reglamentas (EB) Nr. 1049/2001 – Iš valstybės narės kilę dokumentai – Dokumentai, susiję su Komisijos įstojimu į bylą Latvijos Aukščiausiajame Teisme – Dokumentų, su kuriais prašoma leisti susipažinti, sąrašas – Dalinis atsisakymas leisti susipažinti – Valstybės narės pateiktas prieštaravimas dėl dokumentų atskleidimo – Išimtis, susijusi su teismo proceso apsauga – Pareiga motyvuoti – Sąjungos teisės aktų teisėtumo prezumpcija – Institucijos ir Sąjungos teismo vykdoma valstybės narės nurodytų prieštaravimo pagrindų kontrolė – Pagrindinių teisių chartijos 41 straipsnis – Reglamente Nr. 1049/2001 numatyti terminai)
Proceso kalba: anglų
Šalys
Ieškovas: Rems Kargins (Ryga, Latvija), atstovaujamas advokato O. Behrends
Atsakovė: Europos Komisija, atstovaujama A.-C. Simon ir A. Spina
Dalykas
SESV 263 straipsniu grindžiamu ieškiniu ieškovas prašo panaikinti 2022 m. gruodžio 12 d. Europos Komisijos sprendimą C(2022) 9584 final, kuriuo visiškai ar iš dalies uždrausta susipažinti su dokumentais, susijusiais su Europos Komisijos, kaip amicus curiae, įstojimu į bylą dėl jos ir Latvijos bendrovės ginčo Augstākā tiesa (Aukščiausiasis teismas, Latvija).
Rezoliucinė dalis
Panaikinti 2022 m. gruodžio 12 d. Europos Komisijos sprendimą C(2022) 9584 final, kiek jame remiamasi 2001 m. gegužės 30 d. Europos Parlamento ir Tarybos reglamento (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais 4 straipsnio 2 dalies antra įtrauka ir draudžiama susipažinti su to sprendimo 2.2 punkte nurodytais dokumentais 7.2–7.7, 7.10 ir 7.11, 7.14–7.17, 7.20 ir 7.21.
Atmesti likusią ieškinio dalį.
Rems Kargins ir Komisija padengia savo bylinėjimosi išlaidas.
____________
1 OL C 173, 2023 5 15.